CELEX: 62022CN0045
Language: et
Date: 2022-01-20 00:00:00
Title: Kohtuasi C-45/22: Eelotsusetaotlus, mille on esitanud Tribunal du travail francophone de Bruxelles (Belgia) 20. jaanuaril 2022 – HK versus Service fédéral des Pensions (SFP)

10.5.2022   
            
            
               ET
            
            
               Euroopa Liidu Teataja
            
            
               C 191/10
            
         
      Eelotsusetaotlus, mille on esitanud Tribunal du travail francophone de Bruxelles (Belgia) 20. jaanuaril 2022 – HK versus Service fédéral des Pensions (SFP)
      (Kohtuasi C-45/22)
      (2022/C 191/13)
      Kohtumenetluse keel: prantsuse
      
         Eelotsusetaotluse esitanud kohus
      
      Tribunal du travail francophone de Bruxelles
      
         Põhikohtuasja pooled
      
      
         Kaebuse esitaja: HK
      
         Vastustaja: Service fédéral des Pensions (SFP)
      
         Eelotsuse küsimused
      
      
                  —
               
               
                  Kas määruse (EÜ) nr 883/2004 (1) artikli 55 lõike 1 punktis a sätestatud eeskirja, mille kohaselt jagavad pädevad asutused hüvitise või hüvitiste või muude sissetulekute summad, nagu need on arvesse võetud, kõnealuste eeskirjadega reguleeritud hüvitiste arvuga, tuleb tõlgendada nii, et see kohustab jagama sissetulekuid sellisena, nagu need on arvesse võetud kattumise välistamise eeskirja kohaldamiseks, kattumise välistamise eeskirjadega reguleeritud toitjakaotuspensionite arvuga?
               
            
                  —
               
               
                  Kas määruse (EÜ) nr 883/2004 artikli 55 lõike 1 punktis a sätestatud eeskirja, mille kohaselt jagavad pädevad asutused hüvitise või hüvitiste või muude sissetulekute summad, nagu need on arvesse võetud, kõnealuste eeskirjadega reguleeritud hüvitiste arvuga, tuleb tõlgendada hoopis nii, et see kohustab jagama kattumise välistamise eeskirjadega reguleeritud toitjakaotuspensionite arvuga mitte sissetulekuid sellisena, nagu need on arvesse võetud kattumise välistamise eeskirja kohaldamiseks, vaid pigem sissetulekute osa, mis ületab kattumise ülempiiri nii, nagu selle näeb ette näiteks kõnealune riigisisene eeskiri?
               
            
         (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT 2004, L 166, lk 1: ELT eriväljaanne 05/05, lk 72).